

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/22-01/23**

**URBROJ:2103-05-01-22-1**

**U Šandrovcu, 16.12.2022.**

Na temelju članka 67. stavak 1. Zakona o komunalnom gospodarstvu („Narodne novine“ broj 68/18, 110/18, 32/20), i članka 34. točke 3. Statuta Općine Šandrovac („Općinski glasnik Općine Šandrovac“ br. 01/2021, 06/2021) Općinsko vijeće Općine Šandrovac na svojoj 14. sjednici održanoj 16.12.2022. godine:

**P R O G R A M**

**GRAĐENJA KOMUNALNE INFRASTRUKTURE za 2023.g.**

**na području Općine Šandrovac**

***I . UVODNI DIO***

**1.1.**Programom građenja komunalne infrastrukture Općine Šandrovac za 2023. godinu određuje se komunalna infrastruktura koja će se graditi u općini Šandrovac u 2023 godini, sukladno odredbama Zakona o komunalnom gospodarstvu („Narodne novine“ broj 68/18, 110/18, 32/20- dalje: Zakon o komunalnom gospodarstvu).

**1.2.**Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

**1.3**.U smislu Zakona o komunalnom gospodarstvu komunalna infrastruktura jesu:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

Osim građevina navedenih u stavku 1. ovoga članka, Općinsko vijeće Općine Šandrovac može odlukom odrediti i druge građevine komunalne infrastrukture, ako služe za obavljanje komunalne djelatnosti.

**1.4.** Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,

2. građevine komunalne infrastrukture koje će se graditi izvan građevinskog područja,

3. postojeće građevine komunalne infrastrukture koje će se rekonstruirati i način rekonstrukcije,

4. građevine komunalne infrastrukture koje će se uklanjati,

5. druga pitanja određena Zakonom o komunalnom gospodarstvu i posebnim zakonom.

***2. FINANCIRANJE PROGRAMA***

**2.1.** Građenje i održavanje komunalne infrastrukture financira se sredstvima:

1. iz komunalnog doprinosa

2. iz komunalne naknade

3. iz cijene komunalne usluge

4. iz naknade za koncesiju

5. iz proračuna jedinice lokalne samouprave

6. iz fondova Europske unije

7. iz ugovora, naknada i drugih izvora propisanih posebnim zakonom i

8. iz donacija.

**2.2**. Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja (u daljnjem tekstu: procjena troškova građenja) komunalne infrastrukture s naznakom izvora njihova financiranja.

Troškovi iz stavka 1. ovoga članka iskazuju se u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture.

***3. SREDSTVA ZA OSTVARENJE PROGRAMA S NAZNAKOM IZVORA FINANCIRANJA***

**3.1.** U skladu s planiranim prihodima i primitcima u Proračunu Općine Šandrovac za 2023. godinu., Programom se planira građenje komunalne infrastrukture: nerazvrstanih cesta i građevine i uređaji javne namjene.

Sredstva za financiranje građenja komunalne infrastrukture: nerazvrstane ceste, planiraju se ostvariti u 2023. iz sredstava Proračuna općine Šandrovac i iz fondova Europske unije i ugovora.

**3.2.** Planirana sredstva za financiranje Programa u ukupnom iznosu od 2.296.900,92 eura rasporedit će se za financiranje građenja komunalne infrastrukture kako slijedi:

| **Red. broj** | **Komunalna infrastruktura** | **Program 2023.** | **Izvor financiranja** |
| --- | --- | --- | --- |
| **1.** | Nerazvrstane ceste | **203.862,23 eura** | Ministarstvo regionalnog razvoja i fondova EU  Proračun općine Šandrovac |
| **2.** | Građenje objekata i uređaja za odvodnju otpadnih voda na području općine Šandrovac | **2. 093.038,69 eura** | Proračun općine Šandrovac  Fond solidarnosti - Ministarstvo graditeljstva |

**3.3.** Detaljan iskaz financijskih sredstava potrebnih za ostvarivanje Programa s naznakom svrhe financiranja i rasporeda sredstava sadržan je u dijelu Programa u kojem se navode opisi poslova s procjenom troškova građenja pojedinih vrsta komunalne infrastrukture.

***4. GRAĐENJE KOMUNALNE INFRASTRUKTURE***

Planiranim sredstvima na temelju procjene prihoda, primitaka i zaduženja za svaku od komunalnih djelatnosti u 2023. planira se izgraditi komunalna infrastruktura ukupne vrijednosti od 2.296.900,92 eura, i to:

**4.1. NERAZVRSTANE CESTE**

Odlukom kojom se uređuju nerazvrstane ceste na području Općine Šandrovac, one su definirane kao javno dobro u općoj uporabi u vlasništvu Općine Šandrovac, koje se koriste za promet vozilima i koje svatko može slobodno koristiti na način propisan spomenutom odlukom.

Građenje i rekonstrukcija nerazvrstanih cesta financira se rasporedom proračunskih prihoda iz svih zakonom kojim se uređuju ceste predviđenih izvora financiranja, a planira u ovom programu prema propisima kojima se uređuje komunalno gospodarstvo.

U 2021. godini izgrađene su nerazvrstane ceste za koje postoji obveza isplate u 2023. godini.

Za građenje i rekonstrukciju nerazvrstanih cesta na području Općine Šandrovac u 2023., ovim programom planiraju se sredstva u ukupnom iznosu od **203.862,23 eura,** koja će se ostvariti iz fondova Europske unije i ugovora te proračuna Općine Šandrovac.

Planirana sredstva rasporedit će se za:

| **Red. br.** | **Gradnja i rekonstrukcija nerazvrstanih cesta** | **Program za 2023.** | **Izvor financiranja** |
| --- | --- | --- | --- |
| 1. | Nerazvrstane ceste- izgradnja i otplata | **203.862,23 eura** | Ministarstvo regionalnog razvoja i fondova EU  Proračun općine Šandrovac |

**Gradnja i rekonstrukcija nerazvrstanih cesta - razvoj prometne djelatnosti**

| **Red. br.** | **Građevina** | **Svrha** | **Program za 2023** | **Izvor financiranja** |
| --- | --- | --- | --- | --- |
| **1.** | **Gradnja i rekonstrukcija** |  |  |  |
| 1.1. | Rekonstrukcija nerazvrstane ceste Ravneš-Borovice-Kašljavac 4 faza nabava, doprema i ugradnja kamenog materijala i izrada asfaltnog sloja duljine 750m | Rekonstrukcija | 72.997,54 eura | MRRFEU  Proračun |
| 1.2. | Nadzor nad gradnjom | Nadzor |
| 2. | **Gradnja i rekonstrukcija** |  |  |  |
| 2.1. | Rekonstrukcija nerazvrstane ceste Lasovac- Lasovac brdo faza 3 faza nabava, doprema i ugradnja kamenog materijala i izrada asfaltnog sloja duljine 1000m | Rekonstrukcija | 92.905,97 eura | MRRFEU  Proračun |
| 2.2 | Nadzor nad gradnjom | Nadzor |
| **3.** | **Gradnja i rekonstrukcija** |  |  |  |
|  | ŽC 2232 dio Lasovac duljine 1300m- otplata | Rekonstrukcija | 37.958,72 eura | Proračun |
|  | **SVEUKUPNO:** |  | **203.862,23 eura** |  |

**4.2. OBJEKTI I UREĐAJI ZA ODVODNJU**

Za izgradnju objekata i uređaja za odvodnju na području Općine Šandrovac u 2023., ovim programom planiraju se sredstva u ukupnom iznosu od **2.093.038,69** eura**,** koja će se ostvariti iz proračuna Općine Šandrovac.

Planirana sredstva rasporedit će se za:

| **Red. br.** | **OBJEKTI I UREĐAJI ZA ODVODNJU** | **Program za 2023.** | **Izvor financiranja** |
| --- | --- | --- | --- |
| 1. | Građenje objekata i uređaja za odvodnju otpadnih voda na području općine Šandrovac | 1.048.510,19 eura | Proračun općine Šandrovac |
| 2. | Sanacija i projekt klizišta | 1.044.528,50 eura | Proračun općine Šandrovac  Fond solidarnosti - Ministarstvo graditeljstva |
|  |  |  |  |
|  | **UKUPNO: 2. 093.038,69 EURA** | | |

Temeljem članka 68. stavak 2. Zakona o komunalnom gospodarstvu navedena infrastruktura graditi će se u uređenim dijelovima građevinskog područja Općine Šandrovac uređena Prostornim planom uređenja Općine Šandrovac („Općinski glasnik Općine Šandrovac“ broj 23/05, 5/13, 4/15, 3/19).

***5. PROVEDBA PROGRAMA***

5.1. Ukupno planirani iznos za realizaciju Programa građenja komunalne infrastrukture za 2023. godinu iznosi 2.296.900,92 eura.

5.2.Vrijednost pojedinih radova ovog Programa utvrđena je na temelju približnih količina i postojećih cijena građenja objekata i uređaja komunalne infrastrukture na području Općine Šandrovac.

Konačna vrijednost svakog pojedinog objekta utvrditi će se na temelju stvarnih troškova, ovisno o uvjetima rješavanja imovinsko-pravnih odnosa, projektiranja, nadzora i izvođenja radova.

5.3. Ako se tijekom kalendarske godine pojavi potreba za određenim aktivnostima koje nisu predviđene ovim Programom, o njihovoj realizaciji potrebnu odluku donositi će općinski načelnik.

O promjeni iz stavka 1. ovog članka općinski načelnik dužan je posebno u okviru redovitog izvješća izvijestiti Općinsko vijeće Općine Šandrovac.

5.4. Nalogodavac i odgovorna osoba za realizaciju ovog Programa je općinski načelnik Općine Šandrovac (u daljnjem tekstu: općinski načelnik). Općinski načelnik dužan je do kraja ožujka 2024. godine podnijeti Općinskom vijeću Općine Šandrovac izvješće o izvršenju ovog Programa.

***6. ZAVRŠNE ODREDBE***

Ovaj Program objaviti će se u „Općinskom glasniku Općine Šandrovac“ a primjenjuje se od 01. siječnja 2023. godine.

Općinsko vijeće općine Šandrovac

Predsjednik općinskog vijeća:

Tomislav Fleković